OpenLLM-France/wikimedia huggingface dataset:
# Aliwal North

Aliwal North (en afrikaans, Aliwal-Noord) és una ciutat de Sud-àfrica situada a la província del Cap-Oriental, a la vora del riu Orange.

## Demografia

Segons el cens de 2011, la ciutat d'Aliwal North té 16.001 habitants, dels quals 68,51 % són negres, essencialment de llengua materna xosa (49,64 %). Els coloureds i els blancs, essencialment afrikaners, representen respectivament 18,19 % i 12,43 % dels habitants. La segona llengua materna majoritàriament parlada a la població és l'afrikaans (31,90 %), per davant del sesotho (13,20 %). Els blancs són sobretot majoritaris al barri d'Arbor View (61,15 % dels 762 habitants), l'únic que no és habitat majoritàriament per poblacions descendents de les comunitats bantus.
La zona urbana, que comprèn la ciutat d'Aliwal North i el township de Dukathole (19.152 habitants, 99,23 % de negres), compta amb 35.153 residents (85,2 % de negres, 8,5 % de coloureds i 5,7 % de blancs).

## Històric

Aliwal North deu la seva existència al governador britànic de la colònia del Cap Sir Harry Smith. La va fundar l'any 1850 i la va batejar en recordar la seva victòria sobre els sikhs a la batalla d'Aliwal a l'Índia, l'any 1846.
El parc urbà Juana, situat al centre de la ciutat, va ser anomenat així en l'honor a la seva esposa, Juana María de los Dolores de León.
Els bòers s'havien instal·lat a la regió des de 1828 a prop de Buffelsvlei. La ciutat es beneficia de la proximitat amb el riu Orange, així com de fonts termals adjacents.
La ciutat forma part avui del municipi de Walter Sisulu al districte de Joe Gqabi.

## Referències

* ↑ Recensement 2011
# Castell de Vallada

El castell de Vallada (la Costera, País Valencià), conegut també com a Castell d'Ombria, és un castell d'origen musulmà situat en el paratge de La Penya, sobre un monticle a 520 metres d'altitud, des d'on es domina tot la vall del riu Canyoles. Va formar part de la xarxa de castells de defensa d'aquesta vall, al costat dels castells de Xàtiva, Montesa i Moixent.

## Descripció

És d'origen islàmic. El recinte, de forma pentagonal, es localitza en la zona més abrupta del cim, en un extrem sobre el precipici, de manera que només podia ser atacat per l'oest, on es localitzaven dues torres bessones i un mur amb passadís i merlets. Construït amb fàbrica de maçoneria i tàpia, compta amb altres torres i dependències, així com aljub.
Per l'entorn s'han trobat molins de pedra i puntes de fletxa de l'edat de bronze.

## Història

L'alqueria de Vallada va ser conquerida per Jaume I i retornada als musulmans el 1244. El 1274, Jaspert de Barberà rebia el castell i la vila, tot i que l'indret estava gairebé despoblat. El 1289, Bernat de Bellvís va repoblar-lo amb 120 famílies cristianes.
El castell va ser força cobdiciat pels musulmans, atès la seua posició estratègica. El 1318 consta que Ferrer de Bellera era l'alcaid del castell, i anys més tard, va ser testimoni de la divisió dels termes de Montesa i Canals. Va ser arruinat al segle xiv, i va ser posteriorment danyat pel terratrèmol del 1748.

## Enllaços externs

* Aquest article pren com a referència el text del Bé d'Interés Cultural incoat per la de Cultura de la Generalitat Valenciana
* ↑ «Inventari General del Patrimoni Cultural Valencià».
# Cuneifrons

Cuneifrons és un gènere monotípic d'arnes de la família Crambidae Eugene G. Munroe el 1961. La seva única espècie, Cuneifrons coloradensis, descrita pel mateix autor el mateix any, es troba a l'estat estatunienc de Colorado.

## Referències

* ↑ «GlobIZ search». Global Information System on Pyraloidea. [Consulta: 5 abril 2019].
# Daniel Moreno Fernández

Daniel "Dani" Moreno Fernández (Madrid, 5 de setembre de 1981) és un ciclista espanyol, professional des del 2005 de la mà de l'equip Fuenlabrada Relax. Actualment corre a l'equip Movistar Team.
En el seu palmarès destaquen l'Escalada ciclista a Montjuïc de 2007, tres victòries d'etapa a la Volta a Espanya, una el 2011 i dues el 2013, i la Fletxa Valona del 2013.

## Palmarès

* 2003
** 1r a la Cursa Ciclista del Llobregat
** 1r a la Volta a Portugal del Futur
** 1r a la Volta a Toledo i vencedor d'una etapa
* 2004
** Vencedor d'una etapa de la Volta a Toledo
* 2006
** Vencedor d'una etapa de la Volta a l'Alentejo
** Vencedor d'una etapa de la Clàssica d'Alcobendas
* 2007
** 1r a l'Escalada ciclista a Montjuïc
** Vencedor d'una etapa del Tour de San Luis
** Vencedor d'una etapa de la Volta a Chihuahua
* 2008
** Vencedor d'una etapa de l'Euskal Bizikleta
* 2009
** Vencedor d'una etapa de la Volta a Chihuahua
* 2011
** 1r al Giro del Piemont
** Vencedor d'una etapa de la Volta a Espanya
** Vencedor d'una etapa de la Volta a Burgos
* 2012
** 1r a la Volta a Burgos i vencedor de 2 etapes
** 1r al Gran Premi Miguel Indurain
** Vencedor de 2 etapes al Critèrium del Dauphiné
** Vencedor d'una etapa a la Volta a Andalusia
* 2013
** 1r a la Fletxa Valona
** Vencedor de 2 etapes de la Volta a Espanya
* 2015
** Vencedor d'una etapa a la Volta a Burgos i 1r de la classificació per punts
* 2016
** Vencedor d'una etapa a la Volta a Astúries

### Resultats a la Volta a Espanya

* 2006. 36è de la classificació general
* 2007. 12è de la classificació general
* 2008. 12è de la classificació general
* 2009. 11è de la classificació general
* 2011. 9è de la classificació general. Vencedor d'una etapa
* 2012. 5è de la classificació general
* 2013. 10è de la classificació general. Vencedor de 2 etapes
* 2014. 11è de la classificació general
* 2015. 9è de la classificació general
* 2016. 8è de la classificació general
* 2017. 18è de la classificació general
* 2018. 38è de la classificació general

### Resultats al Giro d'Itàlia

* 2010. 26è de la classificació general
* 2011. 29è de la classificació general
* 2012. 20è de la classificació general
* 2014. 41è de la classificació general

### Resultats al Tour de França

* 2010. 20è de la classificació general
* 2013. 17è de la classificació general
* 2016. 31è de la classificació general

## Referències

* ↑ «Dani Moreno exerceix de Purito i s'imposa a la Fletxa Valona». El Periódico de Catalunya, 17-04-2013 [Consulta: 18 abril 2013].

## Enllaços externs

* Fitxa de Daniel Moreno a sitiodeciclismo.net
# Colla Vella de Diables de Sitges

La Colla Vella de Diables de Sitges és una colla de diables centenària, els orígens de la qual es remunten almenys a mitjans del segle xix. La primera referència escrita del ball data del 1853, en les comptes de la Festa Major. Aquest ball es considera representat per la Colla Vella de Diables de Sitges des de la seva aparició fins a mitjans del segle xx.
És un dels set balls de diables amb parlaments de Catalunya. Aquests sets són els únics que fan un ball de forma tradicional amb un acte sacramental, també anomenat «entremès», que posa en escena, mitjançant parlaments l'enfrontament entre les forces del bé i les del mal i en el què, finalment, els diables són derrotats per un àngel. Va ser una de les fundadors de la Coordinadora de Balls de Diables Centenaris amb Parlaments el 1995.
A mitjans del segle xx es va fundar una segona colla, la Colla Jove de Diables de Sitges que des de llavors i fins al 1979 s'alternava any a any amb la Vella en la representació del Ball de Diables de Sitges per a les festes locals. A partir del 1979, les dues colles s'independitzen totalment i representen així totes dues el Ball de Diables de Sitges fins al 1981, moment en què s'hi uneix una tercera colla de foc, la Colla de Diables de l'Agrupació de Balls Populars. Les sortides de la Colla Vella al Ball de Diables de Sitges només han estat interrompudes per les Guerres Carlines (1873, 1874), per una epidèmia de colèra (1885), per la desfeta a la Guerra d'Independència de Cuba (1898), per la guerra d'Àfrica (1909) i per la Guerra Civil (1936-1938).
El 2000, la colla participà en les campanades de TV3 celebrades a Sitges. El 2003 se celebrà l'exposició dels 150 anys.

## Referències

* ↑ «Annex 1: Orígens dels diables». A: Formació dels Responsables de Grup de Consumidors Reconeguts com Experts. Barcelona: Federació de diables i dimonis de Catalunya, 2 d'octubre del 2010, p. 6.
* ↑ Palomar, 1987.
* ↑ Cruañes, 1988.
* ↑ «XVIII Mostra de balls de diables amb parlements», 30-05-2013. Arxivat de l'original el 2016-08-21. [Consulta: 25 maig 2016].
* ↑ «La història». Colla Vella de Diables de Sitges, s.d. Arxivat de l'original el 2016-03-29. [Consulta: maig 2016].
* ↑ «Sitges acomiada l'any en la 'Festa del Mil·lenari'.». VilaWeb, 31-12-2000.
* ↑ Mas & Ruiz i 2003, passim.

## Bibliografia

* Chacón, Berta «Llinatge de Llucifers». La Xermada, revista municipal de cultura popular, 15-08-2014. Arxivat de l'original el 2016-06-29 [Consulta: 25 maig 2016].
* Cruañes i Oliver, Esteve. Ball de Diables de l'Arboç. L'Arboç: Ball de Diables de l'Arboç, 1988.
* Mas i Corretgé, Rosa; Ruiz i Juanico, Joan. 150 Anys Ball De Diables De Sitges. 1853-2003. El Mèdol, 2003, p. 64. ISBN 978-8495559876.
* Palomar, S. El Ball de Diables al Baix Camp. Reus: Centre de Documentació sobre Cultura Popular / Carrutxa, 1987.

## Enllaços externs

* Colla Vella de Diables de Sitges - Lloc web oficial
# Bhutto

«Bhutto» té aquests significats:
# Libifenicis

Els libifenicis (llatí: Libyphoenices, grec antic: Λιβυφοίνικες) eren una població del nord d'Àfrica sorgida de la barreja entre els púnics i els libis (nom antic dels amazics). Vivien principalment al sud de Cartago, tot i que també apareixen libifenicis al sud-est d'Hispània.
Apareixen per primera vegada esmentats en Hecateu, el segle vi aC. També els esmenta el Periple d'Hannó, Èfor, Polibi, Estrabó, Plini el Vell i Claudi Ptolemeu, entre d'altres. Diodor de Sicília i Titus Livi consideren el seu origen en la mescla de púnics i libis indígenes.
Membre d'aquest poble fou Mutines d'Hipponium, que va defensar Agrigent contra els romans durant la Segona Guerra Púnica.

## Referències

* 1 2 «Libifenicis». Gran Enciclopèdia Catalana. Barcelona: Grup Enciclopèdia Catalana.
* 1 2 3 Desagnes, Jehan. Catalogue des tribus africaines de l'antiquité classique à l'ouest du Nil. Dakar: Université de Dakar, 1960, p. 103 [Consulta: 18 setembre 2021].
# Alina Aníssimova

Alina Aníssimova (Bixkek, Kirguizstan, 1999) és una estudiant de programació que lidera el programa espacial per a noies del Kirguizstan.
Aníssimova va començar a introduir-se en el món de la informàtica als 6 anys, quan li van regalar el seu primer ordinador. Després d'haver-lo desmuntat i remuntat va apuntar-se a l'escola politècnica, on va començar a aprendre programació. Durant aquest procés va rebre el suport de la seva àvia, una enginyera hidràulica que havia participat en el programa espacial soviètic, que li resolia els dubtes sobre matemàtiques i àlgebra.
La primavera de 2018 el portal «Kloop.kg» va posar en marxa un programa espacial per a noies al Kirguizstan i la va contractar per ser-ne una de les formadores. Actualment, el seu equip està treballant per enviar un satèl·lit a l'espai l'any 2020, fet que representaria el primer llançament en aquest país.
La BBC la va escollir com una de les 100 dones més influents de 2018 a escala mundial.

## Referències

* ↑ «Muslim student in BBC's 100 Women leads the team building Kyrgyzstan's first satellite» (en anglès). ummid, 24-11-2018. [Consulta: 7 gener 2019].
* ↑ «How Teen Girls Are Leading the Country of Kyrgyzstan to Space» (en anglès). [Consulta: 7 gener 2019].
* ↑ «18-летняя Алина Анисимова из Кыргызстана вошла в топ-100 женщин года по версии Би-би-си» (en rus). [Consulta: 7 gener 2019].
* 1 2 3 «Kyrgyzstan's all-female space programme» (en anglès). [Consulta: 7 gener 2019].

## Enllaços externs

* Alina Aníssimova a Github
# Castiglione

Castiglione (en cors Castiglione) és un municipi francès, situat a la regió de Còrsega, al departament d'Alta Còrsega. L'any 1999 tenia 25 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 76 | 78 | 67 | 48 | 22 | 25 |

## Administració

Llista d'alcaldes :
| Període | Identitat | Partit | Qualitat |
| 2001-2008 | Lucette Beveraggi | | |
| 2008- | Jean-Marcel Bertini | | |
# Cosmopolitan (còctel)

El cosmopolitan és un còctel de vodka amb una mica de fruita àcida. Es prepara amb vodka, triple sec (o Cointreau), suc de nabius i suc de llimona dolça acabat d'esprémer. Sol servir-se en copa de còctel, adornat amb escorça de llima. En alguns aspectes, es pot considerar emparentat amb el Margarita; també una fresca i acolorida variant d'un Martini. El seu nom fa referència al cosmopolitisme universal.

## Preparació

A una coctelera plena de gel es fiquen:
* 4.0 cL de Vodka Citron (aromatitzat a la llimona)
* 1.5 cL de Cointreau
* 1.5 cL de suc de llima
* 3.0 cL de suc de nabius
Després s'agita enèrgicament la coctelera i després se serveix a la copa de còctel sense gel, adornat amb una rodanxa o escorça de lima. La vora de la copa es pot humitejar amb suc de llima i arrebossar amb sucre.

## Història

Aquest còctel, al contrari d'altres, s'ha popularitzat ràpidament. Moltes persones van fer combinacions amb els ingredients i van experimentar amb la recepta, però ningú va reclamar la creació, fins que Dale DeGroff l'afegí al menú del Rainbow Room en 1996. Després que Madonna fos vista bevent-ne un, tothom hi trucava demanant la recepta d'aquesta beguda. També és coneguda per ser la beguda preferida de Carrie Bradshaw, el personatge protagonista de Sex and the City, encarnada per Sarah Jessica Parker.
Una recepta anomenada "Cosmopolita" es publica al llibre "Els pioners de la barreja a les barres d'elit 1903-1933 »Del 1934, amb Gin, Cointreau, suc de llimona i xarop de gerds.
Una versió " Stealth Martini » Fet de suc de vodka i nabiu, es va popularitzar a la comunitat gai de Massachusetts als anys seixanta (el suc de nabiu era la beguda oficial de Massachusetts).
Es va democratitzar als Estats Units, i després a tot el món, en els anys 1970 sota el nom de Cosmopolitan, o Cosmo, amb un gran èxit femení, perquè entre altres coses de la seva color rosat de suc de nabiu, si vidre. Còctel acampanat.

## Variants

Hi ha moltes variacions de Cosmopolitan, incloses:
* Crantini: vodka i nabiu
* Préssec cosmopolita, amb pinyons de préssec en lloc de tres segons, i suc de préssec en lloc de suc de nabiu.
* Blue Cosmo o Blue Lagoon: el triple segon se substitueix per Curaçao blau i el suc de nabiu vermell per un suc de nabiu blanc.

## Referències

* 1 2 «Gin daisy». Arxivat de l'original el 2017-06-14. [Consulta: 27 juny 2021].
* ↑ «COSMOPOLITAN» (en anglais). [Consulta: 14 setembre 2014].
* ↑ Cosmopolitan Cocktail
* ↑ Massachusetts Fun Facts. Commonwealth of Massachusetts.
* ↑ La recette du Cosmopolitan et les variations de ce mélange fruité
Viccionari
# Daniel Monzón Jerez

Daniel Monzón Jerez (Palma, Mallorca, 17 de juliol de 1968) és un director, guionista i actor mallorquí. Va rebre el Premi Goya al millor director el 2010 per la pel·lícula Celda 211.

## Filmografia
### Com a director

* El corazón del guerrero (1999)
* El robo más grande jamás contado (2002)
* La caixa Kovak (The Kovak Box) (2007)
* Celda 211 (2009)
* El Niño (2014)

### Com a guionista

* Celda 211 (2009)
* La caixa Kovak (2007)
* El robo más grande jamás contado (2002)
* El corazón del guerrero (1999)
* Desvío al paraíso (1994)

### Com a actor

* Torrente, el brazo tonto de la ley (1998)

## Premis i nominacions
### Premis

* 2001: Premi Méliès d'Argent del Festival de Cine Fantàstic d'Amsterdam per El corazón del guerrero
* 2001: Premi del Festival de Cine Fantàstic de Mont-real a la millor pel·lícula internacional per El corazón del guerrero
* 2006: Premi del Públic del Festival de Cine Fantàstic de Lund per La caixa Kovak
* 2010: Premi Goya al millor guió adaptat per Celda 211
* 2010: Premi Goya al millor director per Celda 211
* 2010: Premi Mestre Mateo a la millor direcció
* 2010: Premi ACIB de l'Associació de Cineastes de les Illes Balears

### Nominacions

* 2001: Premi Goya al millor director novell per El corazón del guerrero
* 2015: Gaudí a la millor direcció per El Niño

## Referències

* ↑ http://ocio.diariodemallorca.es/cine/noticias/nws-103541-hollywood-nunca-habria-atrevido-celda-211-tal-como-yo-rode.html
* ↑ http://www.filmin.es/director/daniel-monzon#bio
* ↑ http://www.xn--espaaescultura-tnb.es/es/artistas_creadores/daniel_monzon.html
# Beaver (Iowa)

Beaver és una població dels Estats Units a l'estat d'Iowa. Segons el cens del 2000 tenia 53 habitants.

## Demografia

Segons el cens del 2000, Beaver tenia 53 habitants, 21 habitatges, i 14 famílies. La densitat de població era de 78,7 habitants per km².
Dels 21 habitatges en un 28,6% hi vivien nens de menys de 18 anys, en un 61,9% hi vivien parelles casades, en un 9,5% dones solteres, i en un 28,6% no eren unitats familiars. En el 23,8% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3.
Per edats la població es repartia de la següent manera: un 26,4% tenia menys de 18 anys, un 3,8% entre 18 i 24, un 24,5% entre 25 i 44, un 30,2% de 45 a 60 i un 15,1% 65 anys o més.
L'edat mediana era de 43 anys. Per cada 100 dones de 18 o més anys hi havia 62,5 homes.
La renda mediana per habitatge era de 30.625 $ i la renda mediana per família de 31.875 $. Els homes tenien una renda mediana de 26.250 $ mentre que les dones 25.625 $. La renda per capita de la població era de 13.020 $. Cap de les famílies i l'1,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Beaver». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Beaver». American Fact Finder. Oficina del Cens dels Estats Units, 12-01-2010.
Viccionari
# Liga Desportiva de Maputo

La Liga Desportiva de Maputo és un club de futbol de la ciutat de Maputo, Moçambic.
Va ser fundat el 8 de novembre de 1990 amb el nom Liga Desportiva Muçulmana de Maputo. El 19 de juliol de 2014 adoptà el nom Liga Desportiva de Maputo.

## Palmarès

* Lliga moçambiquesa de futbol:
** 2010, 2011, 2013, 2014
* Copa moçambiquesa de futbol:
** 2012, 2015
* Supercopa moçambiquesa de futbol:
** 2013, 2014, 2015

## Referències

* ↑ Team profile – soccerway.com
* ↑ «Mozambique - List of Champions». RSSSF.
* ↑ «Mozambique - List of Cup Winners». RSSSF.
# Amnanu

Amnanu fou una tribu amorita, una de les quatre tribus anomenades del sud o bensimalites, que va tenir els seus territoris a l'entorn d'Uruk, Larsa i Sippar. Les altres tribus eren el Ubrabu (Uprabu) establerts a Larsa i algun altre lloc, Iakhurru (o Iakhuru) establerts a Sippar, i Iarukhu (Yarikhu, associats amb una regió entre el Khabur i el Tigris); els Rabbu o Rababu i apareixen incloses de vegades. El rei de Tuttul, els territoris del qual s'estenien a l'oest del Balikh, era anomenat també reu de Maat Amnaniim (Terra d'Amnanu).
El nom va reaparèixer sota Shamashshumaukin de Babilònia (669-647 aC) que va agafar el títol de rei d'Accàdia i Sumèria i rei d'Amnanu. Hammel pensa que Amnanu podria referir-se a un territori a la frontera de Babilònia amb Elam. Alguns associen els amnanu amb els akhlamu arameus.

## Referències

* The historicity of the patriarchal narratives, per Thomas L. Thompson a Google Llibres
# Cristina Guillemina de Hessen-Homburg

Cristina Guillemina de Hessen-Homburg (en alemany Christine Wilhelmine von Hessen-Homburg) va néixer a Bingenheim (Alemanya) el 30 de juny de 1653 i va morir a Grabow el 16 de maig de 1722. Era filla de Guillem Cristòfol de Hessen-Homburg (1625-1681) i de Sofia Elionor de Hessen-Darmstadt (1634-1663).

## Matrimoni i fills

El 28 de maig de 1671 es va casar a Wegerlingen amb el duc Frederic I de Mecklenburg-Schwerin (1638-1688), fill del duc Adolf Frederic I (1588-1658) i de la seva segona dona Caterina de Brunsvic-Dannenberg (1616-1665). El matrimoni va tenir quatre fills:
* Frederic Guillem (1675-1713), casat amb Sofia Carlota de Hessen-Kassel (1678-1749).
* Carles Leopold (1678-1747), casat amb Tsarevna Caterina de Rússia (1691-1733), germana de l'emperadriu Anna Ivanovna de Rússia.
* Cristià Lluís (1683-1756), casat amb la seva cosina Gustava Carolina (1694-1748).
* Sofia Lluïsa (1685-1735), casada amb Frederic I de Prússia (1657-1713).

## Enllaços externs

* familipedia
* www.emecklenburg.de
* Stammtafel Casa de Mecklenburg Arxivat 2016-03-04 a Wayback Machine.
# Còlit del Karoo

El còlit del Karoo (Emarginata schlegelii) és una espècie d'ocell de la família dels muscicàpids (Muscicapidae) pròpia de l'Àfrica austral. Es troba a l'extrem sud-occidental d'Angola, l'oest de Namíbia i l'oest de Sud-àfrica. El seu hàbitat és el desert del Karoo i els matollars semiàrids del sud, estenent-se a les zones muntanyoses septentrionals. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «còlit del Karoo». Diccionari dels ocells del món. TERMCAT. [Consulta: 30 gener 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 711. ISBN 978-84-16728-37-4.
* 1 2 BirdLife International. «Karoo Chat. Emarginata schlegelii» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 30 gener 2021].
# Echinomastus

Echinomastus (que significa "pit espinós") és un gènere de cactus. Són nadius d'Amèrica del Nord, del sud de Estats Units i Mèxic.

## Taxonomia

El gènere va ser descrit per Britton & Rose i publicat a The Cactaceae; descriptions and illustrations of plants of the cactus family 3: 147–148, a l'any 1922.

### Etimologia

Echinomastus: nom genèric derivat de les paraules gregues: "έχίνος" (echinos) per a "eriçons" i "μαοτός" (pals) per "cofre" Es refereix a les berrugues espinoses del cos de la planta.

## Espècies

* Echinomastus dasyacanthus
* Echinomastus durangensis
* Echinomastus erectocentrus (J.M.Coult.) Britton & Rose (Syn.: Echinomastus acunensis W.T.Marshall):
** Echinomastus erectocentrus var. acunensis (W.T.Marshall) Bravo
** Echinomastus erectocentrus var. erectocentrus (Syn.: Echinocactus erectocentrus J.M.Coult., Neolloydia erectocentra (J.M.Coult.) L.D.Benson, Sclerocactus erectocentrus (J. M. Coult.) N.P.Taylor)
* Echinomastus gautii (L.D.Benson) Mosco & Zanov. (Syn.: Neolloydia gautii L.D.Benson, Neolloydia smithii auct., Turbinicarpus gautii (L.D.Benson) A.D.Zimm.)
* Echinomastus hispidus Donati & Zanovello
* Echinomastus intertextus
* Echinomastus johnsonii (Parry) Baxter
* Echinomastus laui Frank et Zecher
* Echinomastus mariposensis (Syn.: Echinocactus mariposensis (Hester) Weniger, nom. inval., Neolloydia mariposensis (Hester) L.D.Benson, Sclerocactus mariposensis (Hester) N.P.Taylor)
* Echinomastus unguispinus
* Echinomastus warnockii (Benson) Glass et Foster

## Referències

* ↑ «Echinomastus». Tropicos.org. Missouri Botanical Garden. [Consulta: 11 maig 2024].

## Enllaços externs

* http://cactiguide.com/cactus/?genus=Echinomastus
# Danbo

El danbo és un formatge danès fet amb llet de vaca, de pasta ferma i elàstica, i presentat generalment amb forma rectangular. Aquesta mena de formatge s'envelleix entre 12 i 52 setmanes en blocs rectangulars de 6 o 9 quilograms i és molt present a les taules daneses a l'hora d'esmorzar.

## Referències

* ↑ «Populær dansk ost får EU-blåstempel» (en danès). [Consulta: 1r maig 2022].
* ↑ «EUR-Lex - 52012XC0202(04) - EN - EUR-Lex» (en anglès). [Consulta: 1r maig 2022].

## Enllaços externs

* Plana web informant de les característiques d'aquest formatge (anglès)